CELEX: 32013R0301
Language: da
Date: 2013-03-27 00:00:00
Title: Kommissionens forordning (EU) nr. 301/2013 af 27. marts 2013 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår årlige forbedringer af de internationale regnskabsstandarder for perioden 2009-2011  EØS-relevant tekst

28.3.2013   
            
            
               DA
            
            
               Den Europæiske Unions Tidende
            
            
               L 90/78
            
         KOMMISSIONENS FORORDNING (EU) Nr. 301/2013
   af 27. marts 2013
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår årlige forbedringer af de internationale regnskabsstandarder for perioden 2009-2011
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkninger, der eksisterede pr. 15. oktober 2008.
            
         
               (2)
            
            
               Den 17. maj 2012 offentliggjorde International Accounting Standards Board (IASB) årlige forbedringer af International Financial Reporting Standards for perioden 2009-2011, i det følgende benævnt "forbedringer", inden for rammerne af sin årlige forbedringsproces, som tager sigte på at strømline og præcisere standarderne. Formålet med forbedringerne er at håndtere ikke presserende, men nødvendige emner, der er blevet drøftet af IASB i projektperioden, som begyndte i 2009, inden for områder, hvor der er uoverensstemmelser med hensyn til de internationale regnskabsstandarder ("IFRS"), eller hvor det er nødvendigt at præcisere ordlyden. Tre af forbedringerne, nemlig ændringerne til appendiks D i IFRS 1, international regnskabsstandard (IAS) 16, og IAS 34, er præciseringer af eller rettelser til de respektive standarder. De øvrige tre forbedringer, dvs. ændringerne til IFRS 1, IAS 1 og IAS 2, medfører ændringer til de gældende krav eller bidrager med yderligere vejledning om gennemførelsen af disse krav.
            
         
               (3)
            
            
               Høringen af Den Tekniske Ekspertgruppe (TEG) under European Financial Reporting Advisory Group (EFRAG) bekræfter, at forbedringerne opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (4)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   I bilaget til forordning (EF) nr. 1126/2008 foretages følgende ændringer:
   
               (1)
            
            
               IFRS 1 Førstegangsanvendelse af IFRS ændres som anført i bilaget til denne forordning.
            
         
               (2)
            
            
               IAS 1 Præsentation af årsregnskabet ændres som anført i bilaget til denne forordning.
            
         
               (3)
            
            
               IFRS 1 Førstegangsanvendelse af IFRS og IAS 34 Præsentation af delårsregnskaber ændres i overensstemmelse med IAS 1 som anført i bilaget til denne forordning.
            
         
               (4)
            
            
               IAS 16 Materielle anlægsaktiver ændres som anført i bilaget til denne forordning.
            
         
               (5)
            
            
               IAS 32 Finansielle instrumenter: Præsentation ændres som anført i bilaget til denne forordning.
            
         
               (6)
            
            
               International Financial Reporting Interpretations Committee (IFRIC) Fortolkningsbidrag 2 Andele i andelsvirksomheder og lignende instrumenter ændres i overensstemmelse med IAS 32 som anført i bilaget til denne forordning.
            
         
               (7)
            
            
               IAS 34 Præsentation af delårsregnskaber ændres som anført i bilaget til denne forordning.
            
         Artikel 2
   Virksomhederne anvender ændringerne, der er omhandlet i artikel 1, senest fra den første dag i det førstkommende regnskabsår, der begynder den 1. januar 2013 eller derefter.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      BILAG
      
         INTERNATIONALE REGNSKABSSTANDARDER
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 Førstegangsanvendelse af internationale regnskabsstandarder
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Præsentation af årsregnskabet
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Materielle anlægsaktiver
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Finansielle instrumenter: Præsentation
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Præsentation af delårsregnskaber
                              
                           
                        
            
         "Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for "fair dealing". Yderligere oplysninger fås hos IASB på adressen www.iasb.org".
      
         Ændring af IFRS 1 Førstegangsanvendelse af IFRS
         
      
      Afsnit 4A, 4B, 23A, 23B og 39P tilføjes.
      ANVENDELSESOMRÅDE
      
                  4A
               
               
                  Uanset kravene i afsnit 2 og 3 skal en virksomhed, der har anvendt IFRS i et tidligere regnskabsår, men hvis seneste tidligere årsregnskab ikke indeholdt en udtrykkelig og uforbeholden erklæring om, at årsregnskabet var i overensstemmelse med IFRS, enten anvende denne IFRS eller anvende IFRS med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl, som om virksomheden aldrig var ophørt med at anvende IFRS.
               
            
                  4B
               
               
                  Hvis en virksomhed i overensstemmelse med afsnit 4A ikke vælger at anvende denne IFRS, skal virksomheden ikke desto mindre opfylde oplysningskravene i afsnit 23A-23B i IFRS 1 foruden oplysningskravene i IAS 8.
               
            PRÆSENTATION OG OPLYSNING
      
         Forklaring af overgangen til IFRS
      
      
                  23A
               
               
                  En virksomhed, der har anvendt IFRS i en tidligere regnskabsperiode som beskrevet i afsnit 4A, skal oplyse følgende:
                  
                              (a)
                           
                           
                              årsagen til, at den ophørte med at anvende IFRS, og
                           
                        
                              (b)
                           
                           
                              årsagen til, at den igen begynder at anvende IFRS.
                           
                        
            
                  23B
               
               
                  Hvis en virksomhed i overensstemmelse med afsnit 4A ikke vælger at anvende IFRS 1, skal virksomheden forklare, hvorfor den vælger at anvende IFRS, som om den aldrig var ophørt med at anvende IFRS.
               
            IKRAFTTRÆDELSESDATO
      
                  39P
               
               
                  Afsnit 4A, 4B, 23A og 23B blev tilføjet i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af appendiks D til IFRS 1 Førstegangsanvendelse af IFRS
         
      
      Afsnit D23 ændres, og afsnit 39Q tilføjes.
      
         Låneomkostninger
      
      
                  D23
               
               
                  En virksomhed, der anvender IFRS for første gang, kan vælge at anvende kravene i IAS 23 fra overgangsdatoen eller fra en tidligere dato som tilladt ved afsnit 28 i IAS 23. Fra den dato, hvor en virksomhed, der anvender denne undtagelse, begynder at anvende IAS 23, skal virksomheden:
                  
                              (a)
                           
                           
                              ikke tilpasse den låneomkostningskomponent, der blev aktiveret i henhold til tidligere GAAP, og som blev medtaget i den regnskabsmæssige værdi af aktiver på denne dato og
                           
                        
                              (b)
                           
                           
                              regnskabsmæssigt behandle låneomkostninger, der er afholdt på eller efter denne dato, i overensstemmelse med IAS 23, inklusive de låneomkostninger, der er afholdt på eller efter denne dato, vedrørende kvalificerende aktiver, der allerede er under opførelse.
                           
                        
            IKRAFTTRÆDELSESDATO
      
                  39Q
               
               
                  Afsnit D23 blev ændret som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 1 Præsentation af årsregnskaber
         
      
      Afsnit 10, 38 og 41 ændres. Afsnit 39 og 40 ophæves. Afsnit 38A–38D, 40A–40D and 139L tilføjes (skønt indholdet i afsnit 38A og 38B er baseret på de tidligere afsnit 39 og 40, der nu ophæves) ligesom overskrifterne før afsnit 38, 38C og 40A.
      
         Fuldstændigt årsregnskab
      
      
                  
                     10
                  
               
               
                  
                     Et fuldstændigt årsregnskab indeholder:
                  
                              
                                 (a)
                              
                           
                           
                              
                                 en opgørelse af finansiel stilling ved regnskabsårets afslutning
                              
                           
                        
                              
                                 (b)
                              
                           
                           
                              
                                 en resultatopgørelse og opgørelse af anden totalindkomst for regnskabsåret
                              
                           
                        
                              
                                 (c)
                              
                           
                           
                              
                                 en egenkapitalopgørelse for regnskabsåret
                              
                           
                        
                              
                                 (d)
                              
                           
                           
                              
                                 en pengestrømsopgørelse for regnskabsåret
                              
                           
                        
                              
                                 (e)
                              
                           
                           
                              
                                 noter indeholdende en oversigt over væsentlig anvendt regnskabspraksis samt andre forklarende informationer
                              
                           
                        
                              
                                 (ea)
                              
                           
                           
                              
                                 sammenligningstal for det foregående regnskabsår som angivet i afsnit 38 og 38A og
                              
                           
                        
                              
                                 (f)
                              
                           
                           
                              
                                 en opgørelse af finansiel stilling ved starten af det foregående regnskabsår, fra hvilket virksomheden ændrer den anvendte regnskabspraksis med tilbagevirkende kraft, eller fra hvilket virksomheden foretager tilpasning af poster i årsregnskabet med tilbagevirkende kraft eller omklassificerer poster i årsregnskabet i overensstemmelse med afsnit 40A-40D.
                              
                           
                        
            
         En virksomhed kan anvende andre betegnelser for posterne end de i denne standard anvendte. Eksempelvis kan en virksomhed anvende betegnelsen "totalindkomstopgørelse" i stedet for "resultatopgørelse og opgørelse af anden totalindkomst".
      
         Sammenligningstal
      
      
         Sammenligningstal, der mindst skal præsenteres
      
      
                  
                     38
                  
               
               
                  Medmindre andet tillades eller kræves af en IFRS, skal en virksomhed præsentere sammenligningstal for det foregående regnskabsår for alle beløb, der præsenteres i årsregnskabet for det aktuelle regnskabsår. En virksomhed skal medtage sammenligningstal for beskrivende oplysninger, hvis dette er relevant for forståelsen af regnskabet for det aktuelle regnskabsår.
               
            
                  
                     38A
                  
               
               
                  En virksomhed skal mindst præsentere to opgørelser af finansiel stilling, to resultatopgørelser og opgørelser af anden totalindkomst, to særskilte resultatopgørelser (hvis præsenteret), to pengestrømsopgørelser og to egenkapitalopgørelser samt tilhørende noter.
               
            
                  38B
               
               
                  I nogle tilfælde er beskrivende oplysninger, som er inkluderet i årsregnskabet for det eller de foregående regnskabsår, stadig relevante for det aktuelle regnskabsår. En virksomhed kan eksempelvis oplyse om enkeltheder om en retssag i det aktuelle regnskabsår, hvis udfald var usikkert ved afslutningen af det foregående regnskabsår og stadig ikke er afgjort. Regnskabsbrugere drager fordel af information om, at usikkerheden var til stede ved det foregående regnskabsårs afslutning, og om de tiltag, som er blevet iværksat i løbet af regnskabsåret til afklaring af usikkerheden.
               
            
         
            Supplerende sammenligningstal
         
      
      
                  38C
               
               
                  En virksomhed kan præsentere andre sammenligningstal end dem, der mindst skal præsenteres i henhold til IFRS, så længe de pågældende oplysninger er udarbejdet i overensstemmelse med IFRS. Disse sammenligningstal kan bestå af en eller flere af de opgørelser, der er nævnt i afsnit 10, men behøver ikke at omfatte et fuldstændigt årsregnskab. Når dette er tilfældet, skal virksomheden præsentere tilhørende noteoplysninger til disse supplerende opgørelser.
               
            
                  38D
               
               
                  En virksomhed kan eksempelvis præsentere en tredje resultatopgørelse eller opgørelse af anden totalindkomst (og derved præsentere det aktuelle regnskabsår, det foregående regnskabsår og et ekstra sammenligningsår). Virksomheden er dog ikke forpligtet til at præsentere en tredje opgørelse af finansiel stilling, en tredje pengestrømsopgørelse eller en tredje egenkapitalopgørelse (dvs. et supplerende sammenligningsregnskab). Virksomheden skal i noterne til årsregnskabet præsentere sammenligningstal vedrørende denne supplerende resultatopgørelse og opgørelse af anden totalindkomst.
               
            
                  39
               
               
                  [Ophævet]
               
            
                  40
               
               
                  [Ophævet]
               
            
         
            Ændring i regnskabspraksis, tilpasning eller omklassifikation af poster i årsregnskabet med tilbagevirkende kraft
         
      
      
                  
                     40A
                  
               
               
                  En virksomhed skal præsentere en tredje opgørelse af finansiel stilling ved starten af det foregående regnskabsår foruden det sammenligningsregnskab, der mindst skal præsenteres i henhold til afsnit 38A, hvis:
                  
                              (a)
                           
                           
                              
                                 den anvender en regnskabspraksis med tilbagevirkende kraft, foretager en tilpasning af poster i årsregnskabet med tilbagevirkende kraft eller omklassificerer poster i årsregnskabet, og
                              
                           
                        
                              (b)
                           
                           
                              
                                 anvendelsen med tilbagevirkende kraft, tilpasningen med tilbagevirkende kraft eller omklassifikationen har væsentlig indvirkning på oplysningerne i opgørelsen af finansiel stilling ved starten af det foregående regnskabsår.
                              
                           
                        
            
                  40B
               
               
                  Under de omstændigheder, der er beskrevet i afsnit 40A, skal en virksomhed præsentere tre opgørelser af finansiel stilling pr.:
                  
                              (a)
                           
                           
                              datoen for det aktuelle regnskabsårs afslutning
                           
                        
                              (b)
                           
                           
                              datoen for det foregående regnskabsårs afslutning og
                           
                        
                              (c)
                           
                           
                              datoen for det foregående regnskabsårs begyndelse.
                           
                        
            
                  40C
               
               
                  Når en virksomhed skal præsentere en supplerende opgørelse af finansiel stilling i overensstemmelse med afsnit 40A, skal den give de oplysninger, der kræves i henhold til afsnit 41-44 og IAS 8. Den behøver dog ikke at præsentere de tilhørende noter til åbningsopgørelsen af den finansielle stilling ved det foregående regnskabsårs begyndelse.
               
            
                  40D
               
               
                  Datoen for denne åbningsopgørelse af finansiel stilling skal være pr. det foregående regnskabsårs begyndelse, uanset om der i en virksomheds årsregnskab præsenteres sammenligningstal for tidligere regnskabsår (som tilladt i henhold til afsnit 38C).
               
            
                  
                     41
                  
               
               
                  Hvis en virksomhed ændrer præsentationen eller klassifikationen af poster i årsregnskabet, skal den omklassificere sammenligningstallene, medmindre dette er praktisk umuligt. Når virksomheden omklassificerer sammenligningstal, skal den give oplysning om følgende (inklusive fra begyndelsen af den foregående regnskabsperiode):
                  
                              
                                 (a)
                              
                           
                           
                              
                                 arten af omklassifikationen
                              
                           
                        
                              
                                 (b)
                              
                           
                           
                              
                                 beløbet for hver post eller kategori, der omklassificeres, og
                              
                           
                        
                              
                                 (c)
                              
                           
                           
                              
                                 årsagen til omklassifikationen.
                              
                           
                        
            OVERGANG OG IKRAFTTRÆDELSESDATO
      
                  139L
               
               
                  Afsnit 10, 38 og 41 blev ændret, afsnit 39 og 40 blev ophævet, og afsnit 38A-38D og 40A-40D blev tilføjet i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Konsekvensændringer af andre standarder som følge af ændringen af IAS 1
      
      
         Følgende ændringer af andre IFRS er nødvendige for at sikre overensstemmelse med den reviderede IAS 1.
      
      
         Ændring af IFRS 1 Førstegangsanvendelse af IFRS
         
      
      Afsnit 21 ændres, og afsnit 39R tilføjes.
      PRÆSENTATION OG OPLYSNING
      
         Sammenligningstal
      
      
                  21
               
               
                  En virksomheds første IFRS-årsregnskab skal indeholde mindst tre opgørelser af finansiel stilling, to resultatopgørelser og totalindkomstopgørelser, to separate resultatopgørelser (hvis sådanne præsenteres), to opgørelser af pengestrømme og to egenkapitalopgørelser med tilhørende noter, herunder sammenligningstal for alle de opgørelser, der præsenteres.
               
            IKRAFTTRÆDELSESDATO
      
                  39R
               
               
                  Afsnit 21 blev ændret i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 34 Præsentation af delårsregnskaber
         
      
      Afsnit 5 ændres, og afsnit 52 tilføjes.
      DELÅRSREGNSKABERS INDHOLD
      
                  5
               
               
                  IAS 1 definerer et fuldstændigt regnskab som indeholdende følgende bestanddele:
                  
                              (a)
                           
                           
                              en opgørelse af finansiel stilling ved regnskabsårets afslutning
                           
                        
                              (b)
                           
                           
                              en resultatopgørelse og opgørelse af anden totalindkomst for regnskabsåret
                           
                        
                              (c)
                           
                           
                              en egenkapitalopgørelse for regnskabsåret
                           
                        
                              (d)
                           
                           
                              en pengestrømsopgørelse for regnskabsåret
                           
                        
                              (e)
                           
                           
                              noter indeholdende en oversigt over væsentlig anvendt regnskabspraksis samt andre forklarende informationer
                           
                        
                              (ea)
                           
                           
                              sammenligningstal for det foregående regnskabsår som angivet i afsnit 38 og 38A i IAS 1 og
                           
                        
                              (f)
                           
                           
                              en opgørelse af finansiel stilling ved starten af det foregående regnskabsår, fra hvilket virksomheden ændrer den anvendte regnskabspraksis med tilbagevirkende kraft, eller fra hvilket virksomheden foretager tilpasning af poster i årsregnskabet med tilbagevirkende kraft eller omklassificerer poster i årsregnskabet i overensstemmelse med afsnit 40A-40D i IAS 1.
                           
                        En virksomhed kan anvende andre betegnelser for posterne end de i denne standard anvendte. Eksempelvis kan en virksomhed anvende betegnelsen "totalindkomstopgørelse" i stedet for "resultatopgørelse og opgørelse af anden totalindkomst".
               
            IKRAFTTRÆDELSESDATO
      
                  52
               
               
                  Som led i det årlige forbedringsprojekt (Annual Improvements 2009–2011 Cycle) blev afsnit 5 ændret i maj 2012 som en konsekvens af ændringen af IAS 1 Præsentation af årsregnskaber. En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 16 Materielle anlægsaktiver
         
      
      Afsnit 8 ændres, og afsnit 81G tilføjes.
      INDREGNING
      
                  8
               
               
                  Poster såsom reservedele, standby-udstyr og serviceudstyr indregnes i overensstemmelse med denne IFRS, når de opfylder definitionen på materielle anlægsaktiver. Ellers klassificeres sådanne poster som varebeholdning.
               
            IKRAFTTRÆDELSESDATO
      
                  81G
               
               
                  Afsnit 8 blev ændret i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 32 Finansielle instrumenter: Præsentation
         
      
      Afsnit 35, 37 og 39 ændres, og afsnit 35A og 97M tilføjes.
      PRÆSENTATION
      
         Renter, udbytter, tab og gevinster
      
      
         (jf. desuden afsnit AG37)
      
      
                  
                     35
                  
               
               
                  Renter, udbytter, tab og gevinster vedrørende et finansielt instrument eller et element, som er klassificeret som en finansiel forpligtelse, skal indregnes som indtægt eller omkostning i resultatet. Virksomheden skal indregne udbetaling til ejere af et egenkapitalinstrument direkte på egenkapitalen. Transaktionsomkostninger ved en egenkapitaltransaktion skal regnskabsmæssigt behandles som et fradrag i egenkapitalen
               
            
                  35A
               
               
                  Indkomstskat, der vedrører udbetaling til ejere af et egenkapitalinstrument og transaktionsomkostninger ved en egenkapitaltransaktion, skal regnskabsmæssigt behandles i overensstemmelse med IAS 12 Indkomstskatter.
               
            
                  37
               
               
                  En virksomhed afholder normalt forskellige omkostninger ved udstedelsen eller erhvervelsen af egne egenkapitalinstrumenter. Sådanne omkostninger kan omfatte registrerings- og andre afgifter, honorarer til advokater, revisorer og anden faglig assistance, omkostninger til trykning og stempelafgift. Transaktionsomkostninger ved en egenkapitaltransaktion skal regnskabsmæssigt behandles som et fradrag i egenkapitalen, i det omfang disse udgør omkostninger direkte knyttet til egenkapitaltransaktionen, som ellers kunne være undgået. Omkostningerne ved en egenkapitaltransaktion, som opgives, indregnes som en omkostning.
               
            
                  39
               
               
                  Transaktionsomkostninger, der regnskabsmæssigt behandles som et fradrag i egenkapitalen i regnskabsåret, skal oplyses separat i overensstemmelse med IAS 1.
               
            IKRAFTTRÆDELSESDATO OG OVERGANG
      
                  97M
               
               
                  Afsnit 35, 37 og 39 blev ændret og afsnit 35A tilføjet i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Konsekvensændringer af andre standarder som følge af ændringen af IAS 32
      
      
         Følgende ændringer af andre IFRS er nødvendige for at sikre overensstemmelse med den reviderede IAS 32.
      
      
         Ændring af IFRIC 2 Andele i andelsvirksomheder og lignende instrumenter
         
      
      Afsnit 11 ændres, og afsnit 17 tilføjes.
      KONSENSUS
      
                  11
               
               
                  Som krævet i afsnit 35 i IAS 32 indregnes udlodninger til ejere af egenkapitalinstrumenter direkte på egenkapitalen. Renter, udbytte og andre afkast vedrørende finansielle instrumenter klassificeret som finansielle forpligtelser er udgifter, uanset om de beløb, der således er betalt, karakteriseres som udbytte, renter eller andet.
               
            IKRAFTTRÆDELSESDATO
      
                  17
               
               
                  Afsnit 11 blev ændret i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Hvis en virksomhed anvender denne ændring af IAS 32 som led i Annual Improvements 2009–2011 Cycle (udsendt i maj 2012) for et tidligere regnskabsår, skal ændringen i afsnit 11 anvendes for dette tidligere regnskabsår.
               
            
         Ændring af IAS 34 Præsentation af delårsregnskaber
         
      
      Afsnit 16A ændres, og afsnit 53 tilføjes.
      DELÅRSREGNSKABERS INDHOLD
      
         Andre oplysninger
      
      
                  
                     16A
                  
               
               
                  Ud over oplysninger om væsentlige begivenheder og transaktioner i henhold til afsnit 15–15C skal en virksomhed medtage følgende oplysninger i noterne til delårsregnskabet, hvis oplysningerne ikke fremgår andetsteds i delårsregnskabet. Oplysningerne skal normalt gives på et år-til-dato-grundlag.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 følgende segmentoplysninger (der kræves kun segmentoplysninger i virksomhedens delårsregnskab, hvis IFRS 8 Driftssegmenter kræver, at virksomhedens årsregnskab skal indeholde segmentoplysninger):
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             en måling af de samlede aktiver og forpligtelser for et bestemt præsentationspligtigt segment, hvis sådanne beløb regelmæssigt indberettes til den øverste beslutningstager, og hvis der er sket en væsentlig ændring fra det beløb, der blev oplyst for dette præsentationspligtige segment i sidste årsregnskab
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            IKRAFTTRÆDELSESDATO
      
                  53
               
               
                  Afsnit 16A blev ændret i maj 2012 som led i det årlige forbedringsprojekt (Annual Improvements 2009–2011 Cycle). En virksomhed skal anvende den ændring med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl for regnskabsår, der begynder 1. januar 2013 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.